
Prekių viešojo pirkimo-pardavimo sutarties Nr.                    1 priedas 



LAUKO KLASĖS (KUPOLO) ĮSIGIJIMO IR ĮRENGIMO MOKYKLOS TERITORIJOJE TECHNINĖ SPECIFIKACIJA


Lauko klasė, 50 m2, bus naudojama užsiėmimams organizuoti iki 30 asmenų. 

BENDRI REIKALAVIMAI

1. Lauko kupolą turi sudaryti vidaus ir lauko įrenginiai, kurie turi būti sertifikuoti.
2. Lauko kupolas turi būti izoliuotas nuo drėgmės dėl lauko ir vidaus temperatūrų skirtumų.
3. Turi būti įrengta daugiasluoksnė sienos konstrukcija su oro tarpais, kurie ventiliuojami ir vėdinami. 
4. Galima lauko kupolo eksploatacija, esant lauko temperatūrai nuo -200C iki +450C.
5. PVC audinys turi atitikti standarto EN ISO 2286-2 reikalavimus.
6. Šilumos izoliacija iš pelėsiui atsparaus izoliacinio sluoksnio. 
7. Pagrindiniai elektros energijos naudotojai yra: technologinė įranga, kiti elektros įrenginiai ir elektros apšvietimas. 
8. Pirkėjas turi privesti prie kupolo įėjimo laikiną įvadą, požeminį ar antžeminį elektros kabelį iš vidinio mokyklos tinklo, 220V, su įžeminimu. Pardavėjas turi įvesti privestą elektros kabelį per kupolo sieną. 
9. Pardavėjas įrengia skydelį su jungikliu-skyrikliu ir grupiniais automatiniais jungikliais; priimtinas kaip įvesties-paskirstymo įtaisas (ĮPĮ) kupolo viduje, visų vidinių kupolo įrenginių maitinimą kabeliais pajungia grupėmis. Montavimas turi būti atliktas pagal „Elektros įrenginių montavimo taisykles“.
10. Oro kondicionierius turi atitikti STR 2.09.02:2005 „Šildymas, vėdinimas ir oro kondicionavimas“ keliamus reikalavimus.
11. Mikroklimatas ir oro kokybė lauko kupolo viduje turi būti tokie, kad nekiltų pavojaus mokinių ir darbuotojų sveikatai.
12. Pardavėjas privalės pateikti lauko kupolo NAUTOTOJO VADOVĄ lietuvių kalba.
13. Garantinio laikotarpio metu Pardavėjas turi užtikrinti nemokamą lauko kupolo įrenginių ar priedų tiekimą ir nemokamus remonto darbus įrenginių buvimo vietoje. Pardavėjas lauko kupolui turi suteikti ne trumpesnę kaip 36 (trisdešimt šešių) mėnesių garantiją. Garantinis terminas yra 36 mėnesiai nuo priėmimo - perdavimo akto pasirašymo dienos. Pardavėjas privalo pašalinti savo sąskaita per Pirkėjo rašte nustatytą protingą terminą visus garantinio laikotarpio metu pastebėtus kupolo defektus ir/ar įvykusius gedimus, kurie atsirado: dėl to, kad buvo naudojamos medžiagos su defektais, dėl netinkamos jų kokybės, blogo projekto ar reikalavimų neatitinkančių pristatymo sąlygų; dėl kokių nors Pardavėjo veiksmų ar neveikimo garantinio laikotarpio metu. Garantinis laikotarpis visoms pakeistoms ir/ar sutaisytoms dalims įsigalioja nuo tos dienos, kai buvo atliktas perkančiajai organizacijai priimtinas pakeitimas ir/ar remontas. Jeigu Pirkėjas negali naudotis kupolais/lauko klase dėl nuo Pardavėjo priklausančių kliūčių, garantijos terminas neskaičiuojamas tol, kol Pardavėjas tas kliūtis pašalina, garantinis terminas pratęsiamas tokiam laikotarpiui, kurį Pirkėjas negalėjo kupolais naudotis dėl nustatytų trūkumų, jeigu Pirkėjas tinkamai pranešė Pardavėjui apie pastebėtus trūkumus. Jeigu Pardavėjas nepašalina defektų ir/ar gedimų per Pirkėjo rašte nurodytą laikotarpį, Pirkėjas turi teisę pats pašalinti defektus ir/ar gedimus arba pasamdyti kitus asmenis, kad atliktų šį darbą, tokiu atveju, Pirkėjo patirtas išlaidas padengia Pardavėjas. 
14. Pardavėjas turi užtikrinti, kad lauko kupolas ir įrenginiai būtų montuojami profesionalių specialistų, kurie vadovautųsi visais saugumo reikalavimais, skirtais tokio tipo įrenginiams, ir užtikrintų darbų nuoseklumą ir kokybę.
15. Pardavėjas turi suderinti ir išmėginti kondicionierių visais darbo režimais. Apmokyti Pirkėją, kaip juo naudotis ir kaip jį eksploatuoti.
16. Pabaigus darbus, prieš eksploatuojant objektą, turi būti pasirašytas atliktų darbų priėmimo-perdavimo aktas. Pardavėjas savo sąskaita šalina darbų atlikimo metu bei garantiniu laikotarpiu išryškėjusius defektus. Nuo jo pasirašymo datos Pirkėjas įgyja teisę naudotis kupolu, jį valdyti. Pirkėjas gali nepasirašyti prekių priėmimo - perdavimo akto, jeigu kupolas neatitinka sutartyje nustatytų reikalavimų. Tokiu atveju, vietoje atliktų darbų priėmimo - perdavimo akto, šalys pasirašo trūkumų aktą, kuriame nurodomi nustatyti kupolo statybos darbų neatitikimai ir nustatomi šalių suderinti trūkumų pašalinimo terminai. Pašalinus trūkumus, pasirašomas atliktų darbų priėmimo - perdavimo aktas.
17. Pardavėjas visas statybines medžiagas pristato savo lėšomis. Kupolo/lauko klasės statybinių medžiagų pristatymą Pirkėjui patvirtinantis dokumentas yra Pirkėjo pasirašytas krovinio važtaraštis. Pirkėjas turi užtikrinti, kad tinkamai įgaliotas jo atstovas dalyvautų pristatant statybines medžiagas ir, pasirašydamas krovinio važtaraštį, patvirtintų kupolo statybinių medžiagų pristatymo faktą. 
18. Pardavėjas savo profesionalios veiklos patvirtinimui privalo turėti jau įvykdytus mažiausiai du tokios pačios paskirties apšiltintus objektus su visų sezonų konstrukcija, kurie eksploatuojami ne mažiau kaip 1 metus.
19. Visi kupolo statybos darbai ir medžiagos bus tikslinami vietoje rengiant projektą.
20. Pirkėjui nurodžius kupolo montavimo vietą, Pardavėjas paruošia nurodytą vietą kupolo įrengimui, atsižvelgiant į esamos vietos reljefo ypatumus. 
21. Lauko kupolas turi būti įrengtas ant geležinių polių ir atitikti reikalavimus.
22. Pardavėjas privalo palikti tvarkingas ir švarias patalpas / teritorijas, pakuotes ir šiukšles po montavimo / statybos darbų utilizuoja savo lėšomis. Pardavėjas įsipareigoja atlyginti dėl savo kaltės Pirkėjui kupolų montavimo metu padarytą žalą.

I. REIKALAVIMAI KUPOLO KONSTRUKCIJAI, RĖMUI IR DANGAI

23. Grindų plotas ne mažiau kaip 50 m2, pagrindo skersmuo 8 m, kupolo aukštis 4 m.
24. Beatraminės konstrukcijos rėmas pagamintas iš cinkuoto plieno vamzdžio, ne plonesnio kaip 25 mm skersmens, sienelės storis ne mažesnis kaip 2 mm.
25. Neperšąlančios vieno varžto jungtys, kombinuotos su metalu, daugiasluoksnės sienos mazgas ne mažiau kaip M10x180 mm, bendras sienos storis ne mažiau kaip 180 mm.
26. Kupolo išorinės sienos dalies danga turi būti 60 % PVC, kurios svoris ne mažiau kaip 900g/m2 (spalva: bazinė sidabrinė), lango išorinės dalies danga PVC tamsinta, kurios storis ne mažiau kaip 625g/m2, atspari ultravioletiniams spinduliams bei šalčiui. 
27. Gravitacinė sienos ventiliacija oro tarpui ne mažiau kaip 5 ventiliacijos kanalai, ant kurių išleidimo angų yra įrengti vožtuvai.

II. REIKALAVIMAI KUPOLO PADUI

28. Pamatai iš U tipo sraigtinių polių, pagamintų iš cinkuotų vamzdžių, 900-1000 mm ilgio. 
29. Grindų dviejų lygių sustiprinta atraminė konstrukcija iš džiovintos impregnuotos medienos grindų gulekšnių („lagių“), ne mažiau kaip 50x100 mm dydžio kiekvienam konstrukciniame lygiui.
30. Kupolo grindų apšiltinimas: Thermic Membrana, kurios šiluminis laidumas ne mažesnis kaip λ = 0,029 W/(mK), kombinuota su mineraline vata arba putplasčiu.
31. Juodgrindės iš OSB plokštės, ne mažiau kaip 21 mm storio.
32. Įrengta ir izoliuota drenažinė kamera grindų perimetro ir daugiasluoksnės sienos konstrukcijai paruošti.
III. REIKALAVIMAI ĮĖJIMUI SU PANDUSU, DURIMS

33. Viengubos durys PVC profilio (ne mažiau kaip 75 mm) su stakta, ne mažiau kaip 5 kamerų, dalinis stiklo užpildas, staktos išorės matmenys ne mažesni kaip 1000 x 2000 mm. Staktos apačioje turi būti žemas slenkstis su pastiprinimu. 
34. Durų apačioje įrengti papildomą mechaninį atvirų durų fiksatorių.
35. Durų išorėje turi būti įrengtas stogelis nuo lietaus, ne siauresnis kaip 300 mm.
36. Pagal poreikį (dėl aukščio skirtumo) įėjimui į kupolą įrengiamas pandusas.

IV. REIKALAVIMAI KUPOLO APŠILTINIMUI IR APDAILAI 

37. Kupolo apšiltinimui turi būti naudojama termofleksinė izoliacija, kurios šiluminis laidumas ne mažesnis kaip λ = 0,029 W/(mK).
38. Tarp kupolo dangos ir termofleksines apšiltinimo membranos turi būti tarpas, ne mažesnis kaip 80 mm.
39. Vidaus apdailai turi būti naudojama impregnuota tekstilė. 
40. [bookmark: _Hlk156567852]Vidaus apdailos lango dalis turi būti pagaminta iš skaidraus PVC tentinio audinio, kurio storis ne mažiau kaip 625g/m2.
41. Tarp vidinio ir išorinio lango turi būti ne mažesnis kaip 150 mm tarpas.

V. REIKALAVIMAI GRINDŲ DANGAI IR APDAILAI

42. Klasės grindų danga heterogeninė PVC grindų danga, atsparumo trinčiai klasė 33, atsparumas slydimui R10. Klijavimas specialiais drėgmei atspariais klijais. 

VI. REIKALAVIMAI ELEKTRIFIKACIJAI IR ĮRANGAI

43. Vidinė dėžutė ir elektros zonos: skydo montavimas turi būti atliktas pagal „Elektros įrenginių montavimo taisykles“, automatai 220V, 12-20A, rozečių 3 blokai po 3 vnt., šviesos jungiklis.
44. Kupolo viduje turi būti įrengtas LED apšvietimas, min 5 lempos ne mažiau kaip 200 lx žemės paviršiuje.
45. Oro apykaitos elektrinė sistema:  oro turbinos 220V, ventiliacija išpūtimui ir įpūtimui skirtinguose aukščiuose (min 2 taškai).
46. Oro kondicionierius-šilumos siurblys oras-oras. Šildymas iki -20°C lauko oro temperatūros. ~5KW galia. Energijos klasė A++

